ddrg/super_eurlex huggingface dataset:
2.3

Maidon tuotanto- ja jalostusaloilla on jäsenvaltioiden välillä suuria eroja. Tuotanto- ja jalostusmekanismit ovat eri jäsenvaltioissa hyvin erilaisia: yhdessä saattaa olla yksi pääasiallinen osuustoimintaorganisaatio, joka huolehtii myös maidon jalostuksesta, kun taas toisessa ääripäässä toimii suuri joukko yksityisiä tuottajia ja yksityisiä jalostusyrityksiä. Vuoteen 2015 mennessä kaikkein järjestäytyneimmässäkin ympäristössä toimivien tuottajien on pystyttävä valmistautumaan asianmukaisesti uuteen markkinatilanteeseen, joka syntyy, kun kiintiöt poistetaan. On syytä huomata, että mikäli julkinen valta (EU:n ja jäsenvaltioiden tasolla) vetäytyy tuotannon hallintatehtävästä, alan sidosryhmillä on edessään aivan uudenlaiset olosuhteet sekä uusia asioita vastuullaan. Näissä oloissa tuottajien on oltava varmoja siitä, että ne saavat markkinoilta oikeudenmukaisen hinnan.
2.7

Omnibus II -direktiivillä muutetaan pääasiassa Solvenssi II -direktiiviä säätämällä sitovia teknisiä standardeja koskevista uusista valtuuksista ja yhdenmukaistamalla toimenpiteiden täytäntöönpanomenettelyjä Lissabonin sopimuksen kanssa. Ehdotukseen sisältyy useimpia rahoitusalan alakohtaisia säädöksiä koskevia yleisiä muutoksia, joita Omnibus I -direktiiviin myötä on tehty ja jotka ovat välttämättömiä, jotta säädökset toimisivat, kun uudet valvontaviranomaiset perustetaan. Euroopan vakuutus- ja lisäeläkevalvontaviranomaisten komitea (CEIOPS) on esimerkiksi nimetty uudelleen EVLEV:ksi, ja lisäksi on varmistettu, että käytössä on tarkoituksenmukaisia tiedonvaihtokanavia.
FI Euroopan unionin virallinen lehti C 107/73

Euroopan talous- ja sosiaalikomitean lausunto aiheesta ”Ehdotus neuvoston direktiiviksi eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä” (uudelleenlaatiminen)

KOM(2010) 784 lopullinen – 2010/0387 CNS

2011/C 107/16

Neuvosto päätti 25. tammikuuta 2011 Euroopan unionin toiminnasta tehdyn sopimuksen 113 artiklan nojalla pyytää Euroopan talous- ja sosiaalikomitean lausunnon aiheesta

Ehdotus neuvoston direktiiviksi eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä (uudelleenlaatiminen)

KOM(2010) 784 lopullinen – 2010/0387 CNS.

Koska Euroopan talous- ja sosiaalikomitea katsoo, että asiakirjan sisältö on täysin hyväksyttävä, ja koska komitea on jo käsitellyt aihetta 14. tammikuuta 2009 antamassaan lausunnossa emo- ja tytäryhtiöihin sovellettavasta yhteisestä verojärjestelmästä, EUVL C 182, 2009, s. 77, se päätti 16.–17. helmikuuta 2011 pitämässään 469. täysistunnossa (helmikuun 16. päivän kokouksessa) antaa esitetystä asiakirjasta myönteisen lausunnon ja viitata mainitussa lausunnossa ilmaisemaansa kantaan. Äänestyksessä annettiin 115 ääntä puolesta, ei yhtään vastaan 3:n pidättyessä äänestämästä.
2.3

Erikoistraktoreita on kehitetty Euroopassa viimeisen 40 vuoden aikana, ja niiden tarkoituksena on mahdollistaa mekanisoitu toiminta esimerkiksi viini- ja hedelmätarhojen ja vastaavien viljelytyyppien maasto- ja maaperäoloissa – lähinnä Keski- ja Etelä-Euroopassa. Nämä toimintavaatimukset koskevat ainoastaan eurooppalaista viljelyä, ja kyseiset erikoistraktorit on kehitetty ainoastaan eurooppalaisia markkinoita varten. Näissä viljelytyypeissä käytetyt maatalous- ja metsätraktorit on luokiteltu traktoreita koskevassa puitedirektiivissä 2003/37/EY luokkiin T2, C2 ja T4.1 ja yleisesti nimetty kapearaiteisiksi traktoreiksi.
4.1

On todettava, että Afrikan kaikilla 53 valtiolla on liikenteeseen ja infrastruktuuriin liittyviä ongelmia. Vuonna 2006 hyväksyttiin Afrikan infrastruktuurien kehittämisohjelma (Programme for Infrastructure Development in Africa, PIDA), jonka tarkoituksena on parantaa yhteensovittamista infrastruktuurin suunnittelussa ja rakentamisessa.
6.1

Energiaköyhyys on uusi sosiaalinen painopiste, joka edellyttää kaikkien tasojen tukea. Vaikka EU on laatinut hyviä säädöksiä (1), jäsenvaltioiden toimet ovat tähän asti olleet riittämättömiä. Mainittakoon pari esimerkkiä: kaasun ja sähkön sisämarkkinoista annetuissa direktiiveissä (ensin direktiivissä 2003/54/EY ja sen jälkeen direktiivissä 2009/72/EY) säädetystä velvoitteesta huolimatta vain 10 unionin 27:stä jäsenvaltiosta tarjoaa sosiaalisin perustein määriteltyjä hintoja heikossa asemassa oleville asiakkaille ja vain 8 jäsenvaltiossa käytetään yleisesti termiä ”heikossa asemassa oleva asiakas” (Status Review of the definitions of vulnerable customer, default supplier and supplier of last resort [heikossa asemassa olevan asiakkaan, vakituisen toimittajan ja toimituksista viime kädessä vastaavan tahon määritelmien tilannetarkistus], ERGEG, 2009).
FI Euroopan unionin virallinen lehti C 128/94

Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi Euroopan aluekehitysrahastosta annetun asetuksen (EY) N:o 1080/2006 muuttamisesta syrjäytyneiden väestöryhmien hyväksi toteutettavien asuntokantaa koskevien toimien tukikelpoisuuden osalta”

KOM(2009) 382 – 2009/0105 (COD)

(2010/C 128/16)

Yleisesittelijä: Angelo GRASSO

Neuvosto päätti 11. syyskuuta 2009 Euroopan yhteisön perustamissopimuksen 262 artiklan nojalla pyytää Euroopan talous- ja sosiaalikomitean lausunnon aiheesta

Ehdotus: Euroopan parlamentin ja neuvoston asetus Euroopan aluekehitysrahastosta annetun asetuksen (EY) N:o 1080/2006 muuttamisesta syrjäytyneiden väestöryhmien hyväksi toteutettavien asuntokantaa koskevien toimien tukikelpoisuuden osalta

KOM(2009) 382 lopullinen – 2009/0105 COD.

Euroopan talous- ja sosiaalikomitean työvaliokunta antoi 29. syyskuuta 2009 asian valmistelun ”talous- ja rahaliitto, taloudellinen ja sosiaalinen yhteenkuuluvuus” -erityisjaoston tehtäväksi.

Asian kiireellisyyden vuoksi Euroopan talous- ja sosiaalikomitea nimesi 4.–5. marraskuuta 2009 pitämässään 457. täysistunnossa (marraskuun 5. päivän kokouksessa) yleisesittelijäksi Angelo Grasson ja hyväksyi seuraavan lausunnon. Äänestyksessä annettiin 70 ääntä puolesta ja 2 vastaan 1:n pidättyessä äänestämästä.

1. Päätelmät

1.1 ETSK panee merkille komission ehdotuksen EAKR-asetuksen (1) 7 artiklan 2 kohdan muuttamiseksi, koska kokemukset ovat osoittaneet, että tukikelpoisuusvaatimukset eivät ole täysin käytännön tarpeiden mukaisia.

1.2 ETSK antaa ehdotukselle hyväksyntänsä.

2. Perustelut ja suositukset

2.1 ETSK toivoo, että ehdotukseen sisältyviä säännöksiä sovelletaan kaikkiin syrjäytyneisiin väestöryhmiin eikä ainoastaan niihin, jotka on mainittu erikseen ehdotuksen johdanto-osassa. Säännöksiä olisi myös sovellettava kaikissa unionin jäsenvaltioissa.

2.2 ETSK pitää hyödyllisenä ehdotukseen sisältyvien säännösten laajentamista siten, että niitä tulisi voida soveltaa sekä olemassa olevien talojen korvaamiseen uudisrakennuksilla että nykyisten kiinteistöjen peruskorjaamiseen. Näin voidaan säästää energiaa ja varmistaa kestävyys.

2.3 ETSK suhtautuu myönteisesti asetuksen yksinkertaistamiseen mutta suhtautuu yleisesti ottaen varauksellisesti liian useiden muutosten tekemiseen lainsäädäntöön saman ohjelmakauden aikana, sillä se voi aiheuttaa asianomaisille tahoille hallinnollista epävarmuutta noudattavien sääntöjen muuttuessa ohjelmakauden aikana.

Bryssel 5. marraskuuta 2009 Euroopan talous- ja sosiaalikomitean puheenjohtaja Mario SEPI

(1) Euroopan parlamentin ja neuvoston asetus (EY) N:o 1080/2006, annettu 5. heinäkuuta 2006, sellaisena kuin se on muutettuna asetuksella (EY) N:o 397/2009 (EUVL L 210, 31.7.2006, s. 1).
1.2

Komitea on aina tukenut lääkealaan kohdistuvia lainsäädäntötoimia, kun niillä on pyritty laajentamaan lääkealan sääntöjen soveltamisalaa yhdenmukaisesti kaikkiin unionin jäsenvaltioihin ja kun niiden myötä on käynnistetty yksinkertaistamisprosessi. Kuluttajien lisäksi tästä hyötyvät myös pk-yritykset, joiden toimintaa hallintomenettelyt usein rajoittavat.
5.10

Uuden lainsäädäntöehdotuksen tavoitteena on suhteuttaa katsausten laadinta riskeihin ja yksinkertaistaa haittavaikutuksista ilmoittamisen menettelyjä. Näin terveydenhuollon ammattihenkilöstön ja potilaiden on aiempaa helpompi ilmoittaa lääkkeiden tavanomaisten annosten käytön mahdollisista haittavaikutuksista tai muista kuin aiotuista vaikutuksista sekä myös yliannostuksen ja lääkitysvirheiden vaikutuksista. Ehdotuksessa luodaan yhteinen ja samansisältöinen menettely haittavaikutusilmoituksen tekemiseksi lääkkeistä, joille on myönnetty lupa keskitetyllä menettelyllä, ja lääkkeistä, joille on myönnetty lupa jäsenvaltioissa.
5.3

Järjestöjen osallistumista voitaisiin myös laajentaa käyttölisenssien noudattamista koskevaan valistukseen. Käyttäjät on tällöinkin saatava vakuuttuneiksi, että tekijänoikeuden kunnioittaminen on tekijöiden luovan toiminnan jatkon ehdoton edellytys. Ei vaikuta kuitenkaan tasapuoliselta siirtää maksua lisensseistä ja päätelaitteiden käytöstä vammaisille, vaan kaikkiin sellaisiin vammoihin, jotka hankaloittavat teosten käyttöönsaantia, on välttämättä sovellettava poikkeusta. Maksun tulisi olla sellaisten julkisten laitosten vastuulla, joilla on velvoite saattaa teoksia – myös tietokantoja ja ohjelmistoja – vammaisten käyttöön. Siksi tietokantoihin liittyvää lainsäädäntöä on muokattava (12).
4.16

Euroopan talous- ja sosiaalikomitea ehdottaa, että Euroopan globalisaatiorahastosta tehtäisiin arvio, kun asetuksen julkaisemisesta virallisessa lehdestä on kulunut vuosi. Tavoitteena olisi analysoida asetuksen menettelyjä, rahaston hallinnointia sekä talouden ja työmarkkinoiden tilannetta. Arvioinnissa on tarkasteltava seuraavia näkökohtia: 4.16.1 Mikäli taloudellinen kriisitilanne ja työpaikkojen karsiminen jatkuu, EGR:n soveltamiskautta tulisi jatkaa vuotta 2011 pidemmälle. 4.16.2 Sen mukaan, miten jätettyjen hakemusten lukumäärä ja kriisi kehittyvät, on tarkasteltava, onko talousarviovarausta aiheellista korottaa lisää yli 1 000 miljoonan euron. 4.16.3 On arvioitava, onko EGR:n tuen saamisen edellytyksenä olevien 500 irtisanotun kynnysmäärää vähennettävä, kun otetaan huomioon pienempien yritysten ongelmat tietyillä aloilla ja alueilla. 4.16.4 Käsiteltyjen asiakirjojen analysoinnin pohjalta on niin ikään arvioitava muutetussa asetuksessa säädettyä EGR:n tuen osuutta, joka on korkeintaan 75 prosenttia, sekä 24 kuukauden pituista EGR-tuen toteuttamiskautta.
1.1

ETSK on tutustunut käsiteltävänä oleviin kolmeen ehdotukseen, jotka komissio on tehnyt vallitsevan finanssikriisin vuoksi. Ehdotuksilla muutetaan ja yksinkertaistetaan tiettyjä, rakennerahastoja koskevia säännöksiä, ja tavoitteena on piristää reaalitaloutta taantuman aikana.
—

Maantieteellisen syrjäytymisen lisäksi on kannettava huolta sosiaalisesta syrjäytymisestä, joka on yhteydessä eräiden käyttäjäryhmien rajallisiin taloudellisiin valmiuksiin tai puutteellisiin taitoihin, ja yleispalvelua on laajennettava siten, että palvelun saatavuus voidaan taata kaikille käyttäjille näiden maantieteellisestä, taloudellisesta tai sosiaalisesta tilanteesta riippumatta.
4.14

Lemmikkieläinten ruokaa koskeva tavoite on tehdä pakkausmerkinnöistä tarkoituksenmukaisempia ja helppolukuisempia, jotta ne eivät johtaisi ostajia harhaan. Mahdolliset ravitsemukselliset väittämät on pystyttävä näyttämään tieteellisesti toteen. Ehdotetun asetuksen 19 artiklan mukaan lemmikkieläinten ruoan etiketissä on ilmoitettava maksuton puhelinnumero, josta asiakas saa tietoa rehun lisäaineista ja rehuaineista, joista on käytetty ryhmän nimeä.
3.10

Lisäksi eräät maat — usein aina samat — verottavat kaikenlaisia digitaalilaitteistoja ja pitävät niitä piratismin välineinä riippumatta siitä, mihin laitteet on tarkoitettu. Vaikka vero määritellään usein ”yksityisen kopioinnin veroksi”, siitä saadaan itse asiassa huomattavia tuloja, joiden jakaminen ei useinkaan ole kovin avointa. Tällainen lähestymistapa, jossa kaikenlainen kopiointi yksityistarkoituksiin tai ”reilu käyttö” rinnastetaan tekijänoikeuksien ja lähioikeuksien loukkaukseen, on erityisen sietämätöntä kunniallisten tieto- ja viestintätekniikan käyttäjien kannalta, jollaisia on käyttäjistä hyvin suuri osa, ja sellaisten yritysten kannalta, jotka käyttävät kyseistä tekniikkaa muihin tarkoituksiin kuin kopioidakseen iskelmiä tai pelejä. Verojen olisi oltava ainakin kohtuullisia ja suhteessa digitaaliyksiköiden todellisiin varastointikustannuksiin (prosentuaalinen osuus laitteen myyntihinnasta jaettuna esimerkiksi kokonaisgigabittien mukaisella kapasiteetilla), sillä nyt on havaittavissa huomattavia vääristymiä laitteistosta riippuen.
2.3.1

Mustanmeren alue (1) on oma, luonnonvaroiltaan rikas maantieteellinen alueensa, joka sijaitsee strategisesti Euroopan, Keski-Aasian ja Lähi-idän risteyksessä. Mustanmeren rannalla (2) sijaitsevien Euroopan unionin naapureiden vauraus, vakaus ja turvallisuus koskettavat EU:ta nyt enemmän, ja ne ovat sille strategisesti tärkeämpiä kuin koskaan aiemmin. Mustanmeren alue on markkina-alue, jonka kasvupotentiaali on valtava. Alueella on lähes 200 miljoonaa asukasta, ja se on merkittävä energiansiirron ja liikenteen keskus. Mustanmeren alue on kulttuurien kohtauspaikka, mutta siellä on myös ratkaisemattomia konflikteja.
3.6.3

Korostettakoon, että nykyään kotitalouksille on tarjolla yhä enemmän sadeveden hyödyntämiseen ja harmaan veden kierrättämiseen tarkoitettuja laitteistoja. Tämä on osoitus komission toivomasta veden säästämisen kulttuurin syntymisestä. Oikeutetun toiveen veden säästämisestä ei pidä kuitenkaan muuttua individualistiseksi pyrkimykseksi riippumattomuuteen. Se heikentäisi sekä teknisesti että taloudellisesti julkista vesi- ja jätevesihuoltoa, joka on ollut ja on edelleen suuri edistystekijä hygienian ja eliniän pidentymisen kannalta. Kehittyneissä yhteiskunnissa on unohdettu, että vaikka vesi on elämälle välttämätöntä, se voi olla myös kuolemaksi.
2.1

Liikenne on viime vuosina yleisesti ottaen kasvanut voimakkaasti niin kaupunkialueilla kuin niiden ulkopuolella, ja liikennemuotojen jakaumassa on usein tapahtunut syvällinen muutos: yksityisautoilu on lisääntynyt ja julkisten kulkuneuvojen käyttö vähentynyt asteittain niin absoluuttisesti kuin suhteellisesti tarkasteltuna.
7.16

Varmistetaan kysyntään vastaaminen myös kulutushuippujen aikana. Sähkön tapauksessa ongelmia aiheuttavat tuotantokapasiteetti ja siirtoverkon koko sekä verkon riittävyys energian siirtämiseen. Kaasun tapauksessa puolestaan tarvitaan riittävä tuonti- ja varastointikapasiteetti. On tunnettu tosiasia, että tuontikapasiteetti on erityisen rajallinen, koska vakiintuneet yhtiöt ovat varanneet siirtokapasiteetin jopa yli 20 vuoden mittaisilla sopimuksillaan. Tämä tarkoittaa, että uudet hankkeet ja sähkö- tai maakaasuinfrastruktuurin (kaasuputkien) rakenteen uudistaminen tai laajentaminen on toteutettava mahdollisimman nopeasti sekä Euroopan tasolla että jäsenvaltioissa. Jälleenhöyrystyslaitokset ovat ensisijaisen tärkeitä, sillä etenkin Välimeren alueella ne ovat merkittävä linkki yhteyksissä tärkeimpiin tuottajamaihin (Libya, Algeria).
2.3

Euroopan yhteisö korvasi tämän yhdenmukaistamisjärjestelmän eurooppalaisella tutkintojen viitekehyksellä (EQF). Yksinkertaisen jaottelurakenteensa ansiosta EQF tarjoaa jäsenvaltiolle mahdollisuuden luokitella kansalliset tutkintonsa, jolloin niitä voidaan vertailla. Euroopan yhteisö on perustanut tahon, joka takaa viitekehyksen laadun ja tason valvomalla tutkintojen luokittelua. Euroopan yhteisö on EQF:n lisäksi luonut kaksi muuta järjestelmää, Europassin sekä korkea-asteen koulutuksen eurooppalaisen opintosuoritusten ja arvosanojen siirtojärjestelmän. Yhteisö on niin ikään perustanut Ploteus-portaalin sekä virallisen oppimisen että arkioppimisen vertailemiseksi. Komissio on mukauttanut toimintansa ja pyrkimyksensä Euroopan yhteisön Lissabonin strategiaan liittyviin kokonaistavoitteisiin, joilla pyritään parantamaan sisämarkkinoita ja keventämään hallintotaakkaa.
1.3

Tässä yhteydessä on syytä selventää merten moottoriteiden määritelmää. Komitea katsoo, ettei tätä nimitystä tule varata pelkästään uusille, julkisin varoin tuetuille palveluille, vaan sitä on voitava käyttää kaikista tehokkaista lähimerenkulun palveluista. Komitea on iloinen siitä, että komissio on selventänyt merten moottoriteitä koskevaa määritelmää valmisteluasiakirjassaan Motorways of the Sea, joka liittyy 18. lokakuuta 2007 julkaistuun tiedonantoon ”EU:n tavaraliikenteen asialista”: komission mukaan myös nykyiset olemassa olevat palvelut kuuluvat määritelmän piiriin (1).
4.3.5

ETSK kehottaa komissiota ottamaan tuotantosääntöjä koskevissa ehdotuksissa huomioon Euroopan unionin viininviljelyalueiden erilaiset toimipaikka-, ilmasto- ja sääolot. Aihe on hyvin arkaluonteinen, ja on varottava, ettei sen käsittely johda Euroopan viinialan jakautumiseen tai peräti uudistusehdotusten pysäyttämiseen. ETSK on kuitenkin samaa mieltä siitä, että kaikkien viinivalmistusmenetelmien valvontaa on parannettava viinien laadun edistämiseksi ja varmistamiseksi.
5.6

ETSK katsoo kuitenkin, että asetettujen tavoitteiden saavuttamiseksi ja uuden järjestelmän potentiaalin hyödyntämiseksi mahdollisimman tarkoin on tarpeen toimia seuraavasti: — On yksinkertaistettava menettelyjä kouriintuntuvasti eri t&k-toimien kaikissa vaiheissa aina toimien valinnasta tulosten levittämiseen saakka. Clean Sky -yhteisyritykselle tulee antaa päävastuu kyseisistä tehtävistä. Hallinnon monimutkaisuus sekä epätietoisuus rahoituksesta ja institutionaalisista vastuutahoista ovat olleet eräitä syitä aiempien t&k-ohjelmien epäonnistumiseen. — On järjestettävä laaja tiedotuskampanja, jonka avulla esitellään Clean Sky -yhteisyrityksen tarjoamia mahdollisuuksia ja tiedotetaan etenkin siitä, että yhteisyrityksen avulla on mahdollista saada tarvittavat taloudelliset resurssit uusia rahoitusmuotoja varten. — On pantava toimeen asianmukaisia ammatillisen koulutuksen ohjelmia sen varmistamiseksi, että saatavilla on korkeasti koulutettua työvoimaa, jolla on Clean Sky -yhteisyrityksen avulla tuettavan t&k-toiminnan edellyttämä asiantuntemus. Tällainen osaaminen on EU:n teollisuuden tulevaisuuden kannalta strategisesti erittäin tärkeää. Korkeatasoinen ammattipätevyys, joka liittyy tulevissa t&k-alan työpaikoissa tarvittavaan tekniseen huippuosaamiseen, kaiken lisäksi hidastaa tutkijoiden siirtymistä muualle ja on yksi perusedellytyksistä sen varmistamiseksi, että Euroopan unioni saavuttaa johtoaseman näiden strategisesti ja ympäristön kannalta tärkeiden alojen teollisuudessa.
4.2

Kysymykset 8 ja 10: Tohtoriopiskelijat. Kyse on nuorista tutkijoista, joilla on täysiarvoinen yliopistotutkinto. He eivät ole koulutettavia (25) vaan tärkeitä tutkijoita ja opettajia. Itsenäinen tutkiminen ja opettaminen sekä kirjallinen toiminta ja osallistuminen konferensseihin, seminaareihin ja kesäyliopistoihin ovat parasta jatko-opiskelua. Niihin osallistumista on myös edistettävä tehokkaasti ja se on mahdollistettava. On kannustettava oma-aloitteisuuteen ja itsenäisyyteen, ja siitä on palkittava. Mainitut ominaisuudet eivät kehity kouluopetuksen perusteella.
10.5

Komitea katsoo, että on hyödyllistä aloittaa pohdinta, jonka ansiosta kaikki asianosaiset tahot voivat arvioida yhteisön sääntelystä saatuja tuloksia ja siitä johtuvia rajoituksia. Tällaisen arvioinnin perusteella voitaisiin edetä yhtenäisesti ja varmistaa, etteivät erilaiset käynnissä olevat aloitteet johda osittaisiin tai ristiriitaisiin ratkaisuihin. Komission päätös keskustella sidosryhmien kanssa uudesta konedirektiivistä on oikeansuuntainen askel. Tällaisia aloitteita tarvitaan lisää. Komitea korostaa etenkin eri aloitteiden, kuten hyödyttömien hallinnollisten velvoitteiden vähentämiseen tähtäävien toimintaohjelmien, ja uuden lähestymistavan välisiä yhteyksiä (komissio hyväksyi 14. helmikuuta 2007 ehdotuksensa neuvoston ja Euroopan parlamentin asetukseksi ja päätökseksi uuden lähestymistavan tarkistamisesta sisämarkkinoiden tulevaisuutta käsittelevän julkisen kuulemisen perusteella). Komitea on vakuuttunut siitä, että kyseisten aloitteiden selkeä muotoilu ja hyvä koordinointi edistävät nykyisen lainsäädännön parantamista ja sen yhtenäistä soveltamista EU:n 27 jäsenvaltiossa.
3.1

Ehdotuksen tarkoituksena on tarkistaa ja konsolidoida linja-autoliikenteen markkinoille pääsystä annetut asetukset (ETY) N:o 684/92 ja (EY) N:o 12/98. Sillä selvennetään nykyisiä säännöksiä ja muutetaan niitä tietyiltä osin yleisen johdonmukaisuuden lisäämiseksi ja hallinnollisten rasitteiden vähentämiseksi.
2.2

Kulutuksen osuus Euroopan unionin BKT:sta on 58 prosenttia, mutta kulutus jakautuu 27 valtion kuluttajamarkkinoiden kesken. EU:n sisämarkkinat voisivat olla maailman suurimmat, ja komissio onkin kuvaillut strategiaansa nukkuvan jättiläisen — vähittäiskaupan yhteismarkkinoiden — herättämiseksi (2). Komission määritelmän mukaan sen kuluttajapolitiikan avulla ”— varmistetaan korkeatasoinen ja yhtenäinen suoja kaikille EU:n kuluttajille riippumatta siitä, missä he asuvat, mihin he matkustavat tai missä he tekevät ostoksia EU:n alueella, ja suojataan heitä heidän turvallisuuteensa ja taloudellisiin etuihinsa kohdistuvilta riskeiltä ja uhkilta” sekä ”— lisätään kuluttajien valmiuksia puolustaa omia etujaan” (3).
2.1

Ilmailu on ollut ja on erottamaton ja merkittävä osa laajentuvaa maailmantaloutta. Se on ollut monessa suhteessa menestyksekästä. Lentoliikenne on kasvanut vuodesta 1960 lähtien vuosittain keskimäärin 9 prosenttia eli 2,4 kertaa nopeammin kuin maailman yhteenlaskettu bruttokansantuote. Kasvu jatkuu, ja nykyisellä tahdilla lentoliikenne kaksinkertaistuu vuoteen 2020 mennessä.
7.3.1

Kaikissa tuoreimmissa ilmastonmuutosta käsittelevissä tiedotteissa korostetaan ongelman vakavuutta. On selvää, että maapallon lämpeneminen on tosiasia eikä mielipidekysymys. Monet ilmastonmuutoksen vaikutukset alkavat jo näkyä ja tuntua alueella. Tämä uusi haaste on otettava aluesuunnittelussa huomioon, jotta voidaan yrittää lieventää ja korjata joitakin niistä vaikutuksista, joita ilmastonmuutoksella on alueeseen.
2.4.4

ETSK toteaa lisäksi, että sosiaalista asuntotuotantoa koskevien politiikkojen täytäntöönpanossa yhteisön oikeus sitoo yhä enemmän jäsenvaltioiden viranomaisia ja asuntosektorin toimijoita näiden toimissa. On ensiarvoisen tärkeää, ettei kilpailu- tai sisämarkkinapoliittisilla toimilla haitata asuntopolitiikkaa, jonka tavoitteena on taata kunnollinen ja kohtuuhintainen asunto kaikille, sillä asuntopolitiikalla edesautetaan Euroopan talouskasvua ja työllisyyttä. Asuntopolitiikan tehtäväkenttä on laajentunut, ja sosiaaliasuntotuotannon vuokranantajien on kehitettävä sosiaalipalveluja vastatakseen etenkin maahanmuuttajille suunnatun sosiaalista osallisuutta koskevan politiikan puutteeseen.
4.

Vaikka kodifiointi onkin prosessi, jossa sen ominaisluonteesta johtuen ei voida eikä pidä muuttaa kodifioitavia direktiivejä, ETSK katsoo, että komission on tehtäviensä puitteissa mentävä lainsäädännön yksinkertaistamista pidemmälle. Sen on analysoitava eri direktiivien sisältöä ratkaistakseen mahdolliset asiakohdat, jotka ajan kuluessa ovat osoittautuneet epäselviksi tai jotka käytäntö on osoittanut tietyiltä osin vanhentuneiksi.
2.2.3

Ensimmäinen direktiivi työntekijöiden suojelemisesta vaaroilta, jotka liittyvät asbestialtistukseen työssä, on vuodelta 1983. Sitä on muutettu useaan kertaan, jolloin sen soveltamisalaa on laajennettu, ennaltaehkäiseviä toimia vahvistettu ja altistumisen raja-arvoja tiukennettu. Näiden eri tarkistusten johdosta säädökset saattavat tuottaa kohderyhmille vaikeuksia.
3.11

Yksi toimintasuunnitelman puutteista on ylikansallisten taloudellisten välineiden (IST-ohjelma — Information Society Technologies Programme, IDA-ohjelma — Interchange of Data between Administrations) riittämättömyys. Niillä voitaisiin helpottaa ehdotettuja muutoksia ihmisten toimintatapoihin ja tekniikkaan. Kyseinen seikka on erityisen kiireellinen uusien jäsenvaltioiden sekä EU:hun tulevaisuudessa liittyvien valtioiden kannalta.
2.4

ETSK:n mielestä asetuksen avulla on olennaista pyrkiä edistämään vesiviljelyn kehittämistä Euroopassa (5), sillä kyseessä on kasvava ala, johon liittyy vastaisuudessa paljon kehitysmahdollisuuksia. Edellytyksenä on kuitenkin, ettei alalle aseteta esteitä ehdotetun muotoisella asetuksella.